rejauldu/bengali-wikipedia huggingface dataset:
সুভাশিষ ভৌমিক একজন বাংলাদেশি অভিনেতা । ১৯৮৫ সালে বাংলাদেশ টেলিভিশনে হুমায়ূন আহমেদ পরিচালিত ‘বিবাহ’ নাটকে প্রথম অভিনয় করেন। হানিফ সংকেতের উপস্থাপনা ও পরিচালনায় ম্যাগাজিন অনুষ্ঠান ‘ইত্যাদি’র কাশেম টিভির রিপোর্টার হিসেবে তার জনপ্রিয়তা লাভ করেন। ২০২২ সালের দেশান্তর চলচ্চিত্রের শ্রেষ্ঠ খলনায়ক হিসেবে জাতীয় চলচ্চিত্র পুরস্কার লাভ করেন।   প্রারম্ভিক ও শিক্ষাজীবন  বাবার চাকরিসূত্রে সারা বাংলাদেশ ঘুরে বেড়িয়েছেন শুভাশীষ ভৌমিক। বাবা সুভাষ চন্দ্র ভৌমিক ছিলেন সরকারি  উচ্চপদস্থ কর্মকর্তা। যখন অবসর নেন তখন তিনি অতিরিক্ত উপকমিশনার। এর আগে পাবলিক সার্ভিস কমিশনের পরিচালক ছিলেন বাবা সুভাষ চন্দ্র। ২০০৩ সালে বাবা মারা যান।  সুভাশিষ জাহাঙ্গীরনগর বিশ্ববিদ্যালয় থেকে ভূগোল ও পরিবেশ বিষয়ে স্নাতক সন্মান ও স্নাতকোত্তর ডিগ্রী লাভ করেন। স্নাতকোত্তর পর্যায়ে তাঁর গবেষণার বিষয় ছিল রাজশাহী শহরের বাজার সমূহের অবস্থান ও বিন্যাস সম্পর্কিত।   অভিনয় জীবন  শুভাশীষ ভৌমিকের অভিনয়ের যাত্রাটা শুরু হয়েছিল জাহাঙ্গীরনগর বিশ্ববিদ্যালয়ে পড়ার সময়ে। ভূগোল ও পরিবেশবিদ্যা বিভাগে অধ্যয়নকালীন বন্ধুর বড় ভাই হিসেবে পরিচয় ঘটে নাট্যাচার্য সেলিম আল দীনের সাথে। এরপর পরিচয় ঘটে হুমায়ূন ফরিদীর সাথে, তাঁর অধীনে একটি কর্মশালাতেও অংশ নেন শুভাশীষ ভৌমিক। হুমায়ূন ফরিদীকেই গুরু মানেন তিনি। ১৯৮০ সালে জাহাঙ্গীরনগর থিয়েটারের প্রতিষ্ঠাকালীন সদস্য ছিলেন শুভাশীষ ভৌমিক। এরপর তিনি ১৯৮৩ সাল থেকে ঢাকা থিয়েটারের সাথে যুক্ত রয়েছেন । এখন পর্যন্ত তিনি দুই শতাধিক প্যাকেজ নাটক ও এক হাজারেরও বেশি ধারাবাহিক নাটকে অভিনয় করেছেন ১৯৯৬ সালে ইত্যাদির সাথে যুক্ত হয়ে এখন পর্যন্ত ম্যাগাজিন অনুষ্ঠানটির সাথে রয়েছেন।  পেশাগত জীবনে অভিনয়ের পাশাপাশি একটি দেশীয় পোশাক প্রতিষ্ঠান রয়েছে শুভাশীষ ভৌমিকের। তিনি বলেন, ২০০১ সালে গ্রামীণ ব্যাংক থেকে অবসর নেওয়ার পর বন্ধুরা মিলে এই পোশাকের প্রতিষ্ঠান গড়ে তোলেন। চলচ্চিত্রের তালিকা  চলচ্চিত্র    সবুজ সংকেত  জনম দুঃখী  গেরিলা  রান  ভুবন মাঝি এইম ইন লাইফ  গন্ডি (২০২০)  দেশান্তর (২০২২)  Foreigners only.   নাটক    বিবাহ (১৯৮৫)  রূপবান (২০১৮) মনের মতি মনের গতি (২০২১) যুগের হুজুগে (২০২১) হানিফ সংকেতের  মঞ্চ নাটক    শকুন্তলা  কীত্তনখোলা  কেরামত মঙ্গল  হাত হদাই  ধূর্ত ওই  মার্চেন্ট অব ভেনিস  মুনতাসির ফ্যান্টাসি  আওয়ার কান্ট্রিজ গুড  একটি লৌকিক অথবা অলৌকিক স্টিমার  পুরস্কার ও মনোনয়ন ৪৭তম জাতীয় চলচ্চিত্র পুরস্কার  জয়: দেশান্তর - শ্রেষ্ঠ খলনায়ক    তথ্যসূত্র    বহিঃসংযোগ        বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বাংলাদেশী অভিনেতা বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:বাংলাদেশী টেলিভিশন অভিনেতা বিষয়শ্রেণী:বাংলাদেশী পুরুষ মডেল বিষয়শ্রেণী:বাংলাদেশী মঞ্চ অভিনেতা বিষয়শ্রেণী:বাংলাদেশী হিন্দু বিষয়শ্রেণী:বাঙালি হিন্দু বিষয়শ্রেণী:জাহাঙ্গীরনগর বিশ্ববিদ্যালয়ের প্রাক্তন শিক্ষার্থী
কলকাতা রোপওয়ে হল কলকাতা শহরের একটি প্রস্তাবিত রোপওয়ে পরিবহন ব্যবস্থা। সমস্ত রোপওয়ে ব্যবস্থা গুলি ঝুলন্ত কেবলের সঙ্গে সরলরেখা ধরে চলাচল করায় কেবল কারগুলো বাঁক নিতে পারেনা; কিন্তু কলকাতায় তৈরি কেবল কারগুলো বাঁক নিতে পারবে, ফলে প্রকল্পটি সমাপ্তের পর কলকাতা রোপওয়ে ব্যবস্থা হবে বিশ্বের প্রথম বাঁক নিয়ে চলাচল কারি রোপওয়ে বা কেবল কার ব্যবস্থা।   ইতিহাস  কলকাতা শহরে দিন দিন জনসংখ্যা বৃদ্ধির ফলে সড়ক পথে যাত্রি বাড়ায় মেট্রো, ট্রাম, বাস, অটো, টেক্সি প্রভৃতি পরিসেবা থাকার পরও যানজট বাড়ছে। তাই শহরে রোপওয়ে পরিসেবা চালুর ব্যবস্থা নেওয়া হয়েছে। প্রথমে দক্ষিণ কলকাতাযর জোকায় ৫০০ মিটার দৈর্ঘের পরিক্ষামূলক রোপওয়ে ব্যবস্থা চালু করা হয়েছে ও তা সফলও হয়েছে। বর্তমানে এই ব্যবস্থাটি সমগ্র কলকাতা শহর জুড়ে চালুর পরিকল্পনা নেওয়া হয়েছে।   রুট  কলকাতা রোপওয়ে ব্যবস্থায় প্রথম পর্যায় ২টি রুট এর পরিকল্পনা করা হয়েছে; এগুলো হলোঃ  শিয়ালদহ - বিবাদী বাগ (লাইন ১);  হাওড়া ময়দান - নবান্ন (লাইন ২)।  নিউ টাউন নারকেলবাগান (বিশ্ব বাংলা গেট) - হাতিশালা।  রোপওয়ে ব্যবস্থায় ৭৫০ মিটার পর পর রোপওয়ে স্টেশন গড়া হবে।   তথ্যসূত্র   বিষয়শ্রেণী:পশ্চিমবঙ্গের রোপওয়ে
মাঝারি বক হলো বকের একটি প্রজাতি। আকারে গৃহপালিত মুরগির মতো। এই প্রজাতিটি ইগ্রেটা বা মেসোফয়েক্স শ্রেণীবিশিষ্ট। এরা দক্ষিণ, পূর্ব এশিয়ার, উত্তরপশ্চিম এবং উত্তরপূর্ব ভারতের কিছু অঞ্চল ছাড়া সমগ্র ভারতের স্থায়ী বাসিন্দা।   বর্ণনা   এদের দৈর্ঘ্য ৬৫ থেকে ৭২ সেন্টিমিটার হয়। এরা মাঝারি মাপের বক হয়। এদের মাথাটি প্রায় গোলাকার এবং কপাল উঁচু। ঠোঁটটি ছোট এবং হলুদ রঙের যার ডগাটি কালো রঙের হয়। চোখ ও ঠোঁটের মাঝের অংশ হলুদ হয় এবং মুখগহ্বরের কালো দাগটি চোখের মাঝখান পর্যন্ত বিস্তৃত থাকে। গলাটি সামান্য 'S' অক্ষরের মতন বাঁকানো তবে বড় বগা-র মতো অতটা নয়।   আচরণ ও বাসস্থান  এরা কর্কশ শব্দ করে ডাক ছাড়ে। এদের বিচরণ ক্ষেত্র মিষ্টি ও লবণাক্ত জলাভূমিতে দেখা যায় তাছাড়া খাল, বিল, হ্রদ, নদী, খাঁড়ি, কর্দমাক্ত জলাভূমিতে এবং সমুদ্রের ব-দ্বীপ ম্যানগ্রোভ অঞ্চলে দেখা যায়। এদের খাদ্যাভ্যাস হল এরা মাংসাশী তাই এরা মাছ, ব্যাঙ, শামুক জাতীয় প্রাণী এবং কীটপতঙ্গ এদের প্রধান খাদ্য। এদের আবাসস্থল দক্ষিণ, পূর্ব এশিয়া, জাপান,ইন্দোনেশিয়া, মায়ানমার, উত্তরপশ্চিম এবং উত্তরপূর্ব ভারতের কিছু অঞ্চল ছাড়া সমগ্র ভারতের স্থায়ী বাসিন্দা। এদের প্রজনন কাল মূলত জুলাই থেকে ফেব্রুয়ারি মাস পর্যন্ত দেখা যায়। তবে স্থানভেদে এর পার্থক্য লক্ষ করা যায়। প্রজনন ঋতুতে ঠোঁট কালো হয়ে যায় এবং চোখ ও ঠোঁটের মাঝের অংশ হলদেটে সবুজ হয়ে যায়। বুকে ও পিঠে অপূর্ব বাহারি সাদা পালক দেখা যায়। এরা সাধারণত ২ বা ৩টি ডিম পাড়ে আর ডিমের রঙ ফ্যাকাশে সবুজ মসৃণ খোসাযুক্ত হয়। মা-বাবা দুইজন মিলে ২৪ থেকে ২৭ দিনের মধ্যে ডিম ফোটান।  চিত্রশালা  তথ্যসূত্র  বহিঃসংযোগ  দক্ষিণ আফ্রিকার পাখিদের মানচিত্রাবলীতে প্রজাতি পাঠ  বিষয়শ্রেণী:পূর্ব এশিয়ার পাখি বিষয়শ্রেণী:জাপানের পাখি বিষয়শ্রেণী:দক্ষিণ এশিয়ার পাখি বিষয়শ্রেণী:ভারতের পাখি বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি বিষয়শ্রেণী:এশিয়ার পাখি বিষয়শ্রেণী:১৮২৭-এ বর্ণিত পাখি বিষয়শ্রেণী:ইয়োহান গেয়র্গ ভাগলার কর্তৃক নামকরণকৃত ট্যাক্সা
{{taxobox |name = নাটাCaesalpinia bonduc |image = Caesalpinia bonduc inflo.jpg |regnum = উদ্ভিদ |unranked_divisio = সপুষ্পক উদ্ভিদ |unranked_classis = Eudicots |unranked_ordo = Rosids |ordo = |familia = Caesalpiniaceae|genus = Caesalpinia|species = C. bonduc|binomial = Caesalpinia bonduc|binomial_authority = (L.) Roxb. |synonyms = Caesalpinia bonducella (L.) FlemingCaesalpinia crista auct. Amer.Guilandina bonduc L.Guilandina bonducella L. ||image_caption=নাটালকাঁটা বা কুসুমকাঁটা বা মালাক্কা নাটা}}  মালাক্কা নাটা বা নাটা (বৈজ্ঞানিক নাম: Caesalpinia bonduc বা Guilandina bonduc''), () হচ্ছে Caesalpiniaceae পরিবারের একটি সপুষ্পক উদ্ভিদ প্রজাতি এবং এদের বিস্তৃতি নিরক্ষীয় পার্শ্ববর্তী এলাকায়। মুহম্মদ কুদরাত-এ-খুদা যৌথভাবে ১৯৬০ সালে নাটা হতে তিতকুটে উপাদান পৃথক করেন।  বর্ণনা শিম গোত্র ভুক্ত গুল্ম জাতীয় উদ্ভিদ এটি। এদের দৈর্ঘ্য ৬ মি. (২০ ফুট) পর্যন্ত।Oudhia, P., 2007. Caesalpinia bonduc (L.) Roxb. [Internet] Record from PROTA4U. Schmelzer, G.H. & Gurib-Fakim, A. (Editors). PROTA (Plant Resources of Tropical Africa / Ressources végétales de l’Afrique tropicale), Wageningen, Netherlands. বীজের দৈর্ঘ্য প্রায় ২ সেমি. (০.৭৯ ইঞ্চি)।  ব্যবহার নাটার ব্যবহার হয় খেলার উপকরণ (যেমনঃ Oware), কখনো অলংকার, আবার কখনোবা ভেষজ চা হিসাবে। আগাছা হিসাবে বিবেচনা করলেও এর রয়েছে অসংখ্য ভেষজ গুণ। শক্ত বীজাবরণ ত্বকের প্রদাহ আর ব্যথা নাশক হিসাবে ব্যবহৃত হয়। গবেষকরা বলেন এর শরীরে রয়েছে ম্যালেরিয়া প্রতিরোধী; অণুজীব, ছত্রাক প্রতিরোধী; টিউমর প্রতিরোধী; লার্ভা ধ্বংসকারী; যকৃৎ রক্ষাকারী; উদ্বেগ প্রশমনকারী; স্নায়ুবিক ব্যথা প্রশমনকারী; ডায়রিয়া প্রতিরোধী; ডায়াবেটিস প্রতিরোধী; কৃমিনাশক; ত্বকের প্রদাহ ও ব্যথা প্রশমনকারী; মাংসপেশীর সংকোচন প্রশমনকারী; ক্যান্সার প্রতিরোধী; বিশেষ চর্মরোগ প্রতিরোধী; খিঁচুনি প্রতিরোধী; এ্যস্ট্রোজেন হরমনের ক্রিয়া প্রশমনকারী এবং ফাইলেরিয়া প্রতিরোধী গুণসম্পন্ন নানান রাসায়নিক যৌগ।  thumb|নাটার পাতাগুলো thumb|নাটার বীজ  সংস্কৃতিতে বাংলাদেশের শিল্পী রুনা লায়লা এই নাটাকে নিয়ে গেয়েছেন, 'আমার মন পাখিটা যায়রে উড়ে যায়, ধানশালিকের গাঁয়, যায়রে উড়ে যায়, নাটা বনের চোরা কাটা ডেকেছে আমায়'।  তথ্যসূত্র  বহিঃসংযোগ  EOL  বিষয়শ্রেণী:নেপালের উদ্ভিদ বিষয়শ্রেণী:১৮৩২-এ বর্ণিত উদ্ভিদ
আফ্রিকার বালিহাঁস (বৈজ্ঞানিক নাম: Nettapus auritus) Anatidae (অ্যানাটিডি) গোত্র বা পরিবারের অন্তর্গত Nettapus (নেট্টাপাস) গণের এক প্রজাতির ছোট আকারের হাঁস। পাখিটি আফ্রিকা মহাদেশের উত্তরাংশ ও দক্ষিণাংশের অল্প কিছু এলাকা বাদে বাকি সব অঞ্চলেই কমবেশি দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ১ কোটি ৭৮ লাখ বর্গ কিলোমিটার।Nettapus auritus , BirdLife International এ আফ্রিকার বালিহাঁস বিষয়ক পাতা। পৃথিবীতে এদের মোট সংখ্যা তা এখনও জানা যায়নি। বিগত কয়েক দশক ধরে এদের সংখ্যা কমছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে।Nettapus auritus , The IUCN Red List of Threatened Species এ আফ্রিকার বালিহাঁস বিষয়ক পাতা।   চিত্রশালা    তথ্যসূত্র   বিষয়শ্রেণী:আফ্রিকার পাখি বিষয়শ্রেণী:জলচর পাখি বিষয়শ্রেণী:অ্যাঙ্গোলার পাখি বিষয়শ্রেণী:বেনিনের পাখি বিষয়শ্রেণী:বতসোয়ানার পাখি বিষয়শ্রেণী:বুর্কিনা ফাসোর পাখি বিষয়শ্রেণী:বুরুন্ডির পাখি বিষয়শ্রেণী:ক্যামেরুনের পাখি বিষয়শ্রেণী:মধ্য আফ্রিকা প্রজাতন্ত্রের পাখি বিষয়শ্রেণী:চাদের পাখি বিষয়শ্রেণী:কঙ্গো প্রজাতন্ত্রের পাখি বিষয়শ্রেণী:গণতান্ত্রিক কঙ্গো প্রজাতন্ত্রের পাখি বিষয়শ্রেণী:কোত দিভোয়ারের পাখি বিষয়শ্রেণী:জিবুতির পাখি বিষয়শ্রেণী:বিষুবীয় গিনির পাখি বিষয়শ্রেণী:ইরিত্রিয়ার পাখি বিষয়শ্রেণী:ইথিওপিয়ার পাখি বিষয়শ্রেণী:গ্যাবনের পাখি বিষয়শ্রেণী:গাম্বিয়ার পাখি বিষয়শ্রেণী:ঘানার পাখি বিষয়শ্রেণী:গিনির পাখি বিষয়শ্রেণী:গিনি-বিসাউয়ের পাখি বিষয়শ্রেণী:কেনিয়ার পাখি বিষয়শ্রেণী:লাইবেরিয়ার পাখি বিষয়শ্রেণী:মাদাগাস্কারের পাখি বিষয়শ্রেণী:মালাউইয়ের পাখি বিষয়শ্রেণী:মালির পাখি বিষয়শ্রেণী:মৌরিতানিয়ার পাখি বিষয়শ্রেণী:মোজাম্বিকের পাখি বিষয়শ্রেণী:নামিবিয়ারপাখি বিষয়শ্রেণী:নাইজারের পাখি বিষয়শ্রেণী:নাইজেরিয়ার পাখি বিষয়শ্রেণী:রুয়ান্ডার পাখি বিষয়শ্রেণী:সেনেগালের পাখি বিষয়শ্রেণী:সিয়েরা লিওনের পাখি বিষয়শ্রেণী:সোমালিয়ার পাখি বিষয়শ্রেণী:দক্ষিণ আফ্রিকার পাখি বিষয়শ্রেণী:সুদানের পাখি বিষয়শ্রেণী:সোয়াজিল্যান্ডের পাখি বিষয়শ্রেণী:টোগোর পাখি বিষয়শ্রেণী:তাঞ্জানিয়ার পাখি বিষয়শ্রেণী:উগান্ডার পাখি বিষয়শ্রেণী:জাম্বিয়ার পাখি বিষয়শ্রেণী:জিম্বাবুয়ের পাখি বিষয়শ্রেণী:লেসোথোর পাখি বিষয়শ্রেণী:সাঁউ তুমি ও প্রিন্সিপির পাখি বিষয়শ্রেণী:নেট্টাপাস বিষয়শ্রেণী:সাহারা-নিম্ন আফ্রিকার পাখি বিষয়শ্রেণী:১৭৮৩-এ বর্ণিত পাখি বিষয়শ্রেণী:পিটের বোডায়ের্ট কর্তৃক নামকরণকৃত ট্যাক্সা
এনাম এম. আরনাউট ( কুনিয়া : আবু মাহমুদ ;  জন্ম ১৯৬২) একজন সিরিয়ান বংশোদ্ভুত আমেরিকান নাগরিক যিনি দাতব্য সংস্থা বেনেভোলেন্স ইন্টারন্যাশনাল ফাউন্ডেশনের পরিচালক।এই দাতব্য সংস্থাটি বর্তমানে বিশ্বব্যাপী জাতিসংঘ কর্তৃক নিষিদ্ধ। তিনি এই দাতব্য সংস্থাটির পরিচালক থাকাকালীন দাতাদের না জানিয়ে চেচনিয়া ও বসনিয়ায় যোদ্ধাদের সহায়তা করার জন্য দাতব্য অনুদান ব্যবহার করার কারণে দোষী সাব্যস্ত হয়েছিলেন।   জীবন  আরনাউট সিরিয়ার হামায় বেড়ে ওঠেন। ১৯৮৭ সালে, আরনাউট জাজির যুদ্ধে অংশগ্রহণ করেন। ওসামা বিন লাদেনের সাথে তার বেশ কয়েকটি ছবি আছে। আরব নিউজে তাকে উদ্ধৃত করে বলা হয়েছিল যে, মুজাহিদিনরা দুর্গের জন্য যে গাছগুলি ব্যবহার করার আশা করেছিল সোভিয়েত বাহিনী সেগুলো ধ্বংস করেছে। তবে,তিনি দাবি করেন যে,তিনি ওসামা বিন লাদেনের সাথে আফগানিস্তানে যুক্তরাষ্ট্রের সামরিক বাহিনী আর এর বিষয়ে কথা বলার জন্য দেখা করেছিলেন কিন্তু কখনোই সন্ত্রাসবাদকে সমর্থন করেননি।২০০২ সালে,তার দাতব্য সংস্থা বেনেভোলেন্স ইন্টারন্যাশনাল ফাউন্ডেশনকে নিষিদ্ধ করা হয়েছিল।  সরকার দাবি করেছে যে, এনাম আরনাউত, আবু উবাইদাহ আল-বানশিরি, মোহাম্মদ আতেফ এবং ইয়াসিন আল-ইরাকির সহায়তায় ১৯৯০ সালের দিকে হাজি আইয়ুব নামে এক পশতুন উপজাতির কাছ থেকে একে-৪৭ ও মর্টার রাউন্ড কিনেছিলেন। পরবর্তীতে, এগুলি ট্রাকে করে জাওর এবং জিহাদ ওয়াহল প্রশিক্ষণ শিবিরে পৌঁছে দেওয়া হয়েছিল।   বিচার  ২০০৩ সালের আগস্টে সাজা ঘোষণার শুনানির সময় মার্কিন জেলা বিচারক সুজান কনলন প্রসিকিউটরদের বলেছিলেন যে, তারা প্রমাণগুলোকে সংযুক্ত করতে ব্যর্থ হয়েছেন এবং আরনাউট সন্ত্রাসবাদের সাথে "সম্পর্কিত বা সমর্থন করেছেন" এমন কোনও প্রমাণ নেই।  আরনাউট এবং সরকার উভয়ই সপ্তম সার্কিট(মার্কিন যুক্তরাষ্ট্রের সাতটি রাজ্যের সমন্বিত ফেডারেল আদালত)-এ আপিল করে। ২০০৫ সালের ২রা ডিসেম্বর, সপ্তম সার্কিট সাজা বাতিল করে এবং মামলাটি বিচারক কনলনের কাছে পুনরায় সাজা প্রদানের জন্য প্রেরণ করে।২০০৬ সালের ফেব্রুয়ারিতে,চেচনিয়া ও বসনিয়ায় যোদ্ধাদের সহায়তা করার জন্য দাতব্য অনুদান ব্যবহার করার কারণে বিচারক কনলন আরনাউটকে ১২০ মাস (১০ বছর) কারাদণ্ড দেন।এছাড়াও,বিচারক কনলন  আরনাউটকে ৩১৫,৬২৪ ডলার ক্ষতিপূরণ দেওয়ার নির্দেশ দেন এবং শরণার্থী কাজের জন্য জাতিসংঘকে তা দেওয়ার সুপারিশ করেন।তবে,আরনাউট দাবি করেন যে,সরকার তাকে অপহরণ করেছে।  তিনি দোষী নন।তার বক্তব্যে "   কারাবাস  ২০১০ সালে, আরনাউট এবং "আমেরিকান তালেবান" জন অবস্থিত ফেডারেল কারেকশনাল ইনস্টিটিউশনের কমিউনিকেশন ম্যানেজমেন্ট ইউনিটে মুসলিম বন্দীদের দলগত প্রার্থনার উপর নিষেধাজ্ঞা প্রত্যাহারের জন্য মামলা করেন। ২০১৩ সালের ১১ জানুয়ারী,একজন ফেডারেল বিচারক তাদের পক্ষে রায় দেন। তিনি বলেন যে, সরকার বন্দীদের ধর্মীয় বক্তৃতা সীমাবদ্ধ করার ক্ষেত্রে কোনও জোরালো আগ্রহ দেখায়নি এবং তাদের একসাথে প্রার্থনা করতে নিষেধ করেনি।  ২০১১ সালের ৮ ফেব্রুয়ারী,আরনাউট কারাগার থেকে মুক্তি পান।   তথ্যসূত্র    আরও পড়ুন   বিষয়শ্রেণী:১৯৬২-এ জন্ম বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:মার্কিন যুক্তরাষ্ট্রে সিরীয় অভিবাসী
সিলভার সালফাডায়াজিন () হচ্ছে একটি টপিক্যাল অ্যান্টিবায়োটিক পোড়ার ক্ষত চিকিৎসায় ব্যবহৃত হলেও এক্ষত্রে এর কার্যকারিতার প্রমাণ খুব কম। এমনকি এই ওষুধ ব্যবহারে ক্ষত সারতে দেরি হতে পারে বলে কক্রেন রিভিউ-এ মতামত প্রকাশ করা হয়েছে। এই ওষুধটি ক্রিম বা জলীয় সাসপেনশন হিসাবে সরবরাহ করা হয়। এটি বিশ্ব স্বাস্থ্য সংস্থার জরুরি ওষুধের তালিকায় স্থান পেয়েছে।   ব্যবহার পোড়ার ক্ষতে ব্যাকটেরিয়ার উপনিবেশ ও সংক্রমণ প্রতিরোধক হিসাবে দেহের বহিরাংশে ব্যবহৃত হয়। এ ছাড়া পোড়ার ক্ষত ব্যতীত অন্য নির্দিষ্ট ক্ষতে জীবাণুরোধী হিসাবে ব্যবহৃত হতে পারে। তবে পোড়ার ক্ষতে এর কার্যকারিতা নিয়ে সন্দেহ আছে। এমনকি এই ওষুধ ব্যবহারে ক্ষত সারতে দেরি হতে পারে বলে কক্রেন রিভিউ-এ মতামত প্রকাশ করা হয়েছে। এইজন্য এটি ব্যবহারে এখন আর তেমন উৎসাহিত করা হয় না।  পার্শ্বপ্রতিক্রিয়া ত্বকের নেক্রোসিস, ইরাইথিমা মাল্টিফর্ম, ত্বকের রং পরিবর্তিত হওয়া, জ্বলার অনুভূতি, ফুসকুড়ি, আন্তঃকোষীয় নেফ্রাইটিস, লিউকোপেনিয়া প্রভৃতি হতে পারে।  মিথষ্ক্রিয়া  সিলভার সালফাডায়াজিন এর সাথে এনজাইম্যাটিক ডেব্রিডং এজেন্ট, ওরাল হাইপোগ্লাইসেমিক ওষুধ, সিমিটিডিন, ফেনিটোইন এর মিথষ্ক্রিয়া হতে পারে।  তথ্যসূত্র  বিষয়শ্রেণী:সিলভার যৌগ বিষয়শ্রেণী:সালফোনামাইড অ্যান্টিবায়োটিক বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ বিষয়শ্রেণী:পচন নিবারক বিষয়শ্রেণী:ফাইজার মার্কা
মাওনা ইউনিয়ন বাংলাদেশের গাজীপুর জেলার একটি প্রশাসনিক এলাকা।   অবস্থান ও আয়তন  এটি গাজীপুর জেলার শ্রীপুর উপজেলার অন্তর্গত।   ইতিহাস    প্রশাসনিক বিন্যাস  ৯টি ওয়ার্ড নিয়ে গঠিত মাওনার গ্রামগুলি হলোঃ কেওয়া পশ্চিম খণ্ড, দক্ষিণ বারতোপা, বারতোপা, ফুলানিরসিট, সিংদিঘী, সিংগারদিঘী,কপাটিয়াপাড়া, বদনিভাংগা, আকতাপাড়া, চকপাড়া, মাওনা উত্তর পাড়া, ভেরামতলি, বেতজুরি, হাসিখালি, জয়নাতলি ইত্যাদি।   শিক্ষা  মাওনা ইউনিয়নের অন্যান্য গ্রামের তুলনায় কেওয়া পশ্চিম খণ্ড গ্রামে শিক্ষার হার বেশি। এই গ্রামে অবস্থিত মাওনা জেএম মডেল সরকারি প্রাথমিক বিদ্যালয় এবং মাওনা বহুমুখী উচ্চ বিদ্যালয় ইউনিয়নটির শিক্ষার প্রসারে স্বাধীনতার পূর্বে থেকে উল্লেখযোগ্য ভূমিকা রেখেছে।   কৃষি    অর্থনীতি  মাওনা ইউনিয়নের মাওনা বাজার, আকতাপাড়া, চকপাড়া, সিংগারদিঘী, সিমলাপাড়া এবং বারতোপা এলাকায় ব্যবসায়ীর সংখ্যা তুলনামূলক বেশি। তাছাড়া এই ইউনিয়নের মধ্যে এবং আশেপাশের অঞ্চলে বহু পোশাক কারখানা রয়েছে। এর ফলে দেশের বিভিন্ন প্রান্ত থেকে বহু মানুষ কর্মসূত্রে এখানে অভিবাসী হিসেবে বাস করছেন।   দর্শনীয় এলাকা ও স্থাপনা   গাজীপুর সাফারি পার্ক  গজারিগড়  লবনং সাগর  বারোতোপা পাথার  মাওনা পাথার   তথ্যসূত্র
তপন চৌধুরী বলতে যাদেরকে বোঝানো হতে পারে;   তপন চৌধুরী (গায়ক) - একজন বাংলাদেশী গায়ক, গীতিকার, সুরকার এবং সঙ্গীতপরিচালক।  তপন চৌধুরী (ব্যবসায়ী)  - একজন বাংলাদেশী ব্যবসায়ী। ফখরুদ্দিন আহমেদের তত্ত্বাবধায়ক সরকারের অন্যতম উপদেষ্টা।   আরও দেখুন    তপন রায়চৌধুরী -ভারতীয় ইতিহাসবেত্তা  তপন সিংহ -একজন বিখ্যাত ভারতীয় বাঙালি চলচ্চিত্র পরিচালক   তপন মাহমুদ -বাংলাদেশের একজন রবীন্দ্র সঙ্গীত শিল্পী   তপন দাস - আসামের একজন প্রসিদ্ধ মঞ্চ ও চকচ্চিত্র অভিনেতা, নাটক পরিচালক, আবৃত্তিকার ও গল্পলেখক।   তপন দাসগুপ্ত -একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত।   তপন চক্রবর্তী -আধুনিক বাংলা সাহিত্যের একজন প্রখ্যাত সাহিত্যিক।    তপন চ্যাটার্জি (রাজনীতিবিদ) -একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত।   বিধানসভা কেন্দ্র    তপন বিধানসভা কেন্দ্র -পশ্চিমবঙ্গ বিধানসভা কেন্দ্র
হাজি ফাইক হোজা (১৯৩০-২০১১)  আলবেনিয়ান ইমাম, আলিম, মুফতি এবং শকোডের শহরের শিক্ষাবিদ ছিলেন। তিনি আলবেনিয়ার কমিউনিস্ট-পরবর্তী ইসলামী পুনর্জাগরণে তার ভূমিকার জন্য পরিচিত ছিলেন।    জীবনের প্রথমার্ধ  হাজি ফাইক ১৪ এপ্রিল, ১৯৩০ সালে শকোডের "পাররুসে" পাড়ায় জন্মগ্রহণ করেছিলেন। তিনি   সুফি শেখ এবং ইসলামী প্রচারক শেহ কাজিম হোজার পুত্র ছিলেন। হোজা তিরানার "শকোল্লা ই কুকে" তে তার শিক্ষা শুরু করেন। এখান থেকে ১৯৩৯ সালে পড়া শেষ করেন। পরে তিনি তিরানার “মেদ্রেসেজা এ পেরগিথশমে”তে পড়েন এবং ১৯৪৮ সালে সেখান থেকে স্নাতক হন।   সমাজতন্ত্র শাসনের অধীনে কর্মজীবন এবং নিপীড়ন  ১৯৫০ সালে হাজি ফাইক মেদ্রেসেজা এ পেরগিথশমেতে অধ্যাপক হন। সেখানে তিনি ধর্মীয় ও সাধারণ বিষয় পড়াতেন। ১৯৫৪ সালে সামরিক সেবা শেষ করে তিনি শকোডের কারিগর সমবায় প্রতিষ্ঠানে হিসাবরক্ষক হিসেবে কাজ করেন। ১৯৬৬ সালে আলবেনিয়ার সমাজতান্ত্রিক সরকার শাসনের সময় তার ধর্মীয় কার্যকলাপ ও বিশ্বাসের জন্য তাকে গ্রেপ্তার করা হয় এবং ২৩ বছরের জেল দেওয়া হয়।    সমাজতন্ত্র-পরবর্তী শাসনের পুনর্জাগরণ  নব্বইয়ের দশকের শুরুর দিকে আলবেনিয়াতে সমাজতন্ত্র সরকার পতনের পর, হাজি ফাইক আলবেনিয়ায় ইসলামের পুনর্জাগরণের একজন গুরুত্বপূর্ণ ব্যক্তিত্ব হয়ে ওঠেন। ১৯৯১ সালে, আলবেনিয়ার মুসলিম সম্প্রদায় তাকে শকোদের মুফতি নিযুক্ত করে। এই পদে তিনি ২০০৩ সাল পর্যন্ত অধিষ্ঠিত ছিলেন। তিনি ধর্মীয় প্রতিষ্ঠান পুনর্গঠনে কেন্দ্রীয় ভূমিকা পালন করেছিলেন। শকোডের শহরে নয়টি এবং গ্রামীণ এলাকায় ৩৮টি মসজিদ নির্মাণের তত্ত্বাবধান করেছিলেন। তিনি স্কোদ্রায় "হাকশি শেহ শামিয়া" নামে মাদ্রাসা প্রতিষ্ঠা করেন।    সম্মাননা  শকোডের ধর্মীয় ও সাংস্কৃতিক জীবনে হাজি ফাইকের অবদান ব্যাপকভাবে স্বীকৃত ছিল। ১৯৯৯ সালে, শকোডের পৌরসভা তাকে "কিয়েটার এনডেরি" (সম্মানিত নাগরিক) উপাধিতে ভূষিত হন। আলবেনিয়ার রাষ্ট্রপতি সালি বেরিশা তাকে "পিশতার আই ডেমোক্রেসি" (গণতন্ত্রের মশালবাহক) উপাধিতে ভূষিত করেন। ২০১০ সালে, আলবেনিয়ার মুসলিম সম্প্রদায় তাকে "মুফতি এনদেরি ই শকোদ্রেস" (শকোডের সম্মানিত মুফতি) উপাধিতে ভূষিত করে।    মৃত্যু এবং উত্তরাধিকার  হাক্সি ফাইক হোক্সা ১২ মে, ২০১১ তারিখে ৮১ বছর বয়সে মারা যান। শকোদের এবু বেকার মসজিদে অনুষ্ঠিত তার জানাজায় বিভিন্ন ধর্মীয় ও সম্প্রদায়ের নেতারা উপস্থিত ছিলেন।  বিভিন্ন ধর্মীয় সম্প্রদায়ের মধ্যে সহযোগিতা বৃদ্ধিতে এবং এই অঞ্চলে ইসলামী বিশ্বাসের ধারাবাহিকতা নিশ্চিতে করা কাজের জন্য হাজি ফাইককে স্মরণ করা হয়।    আরো দেখুন    আলবেনিয়ায় ইসলাম  আলবেনিয়ার মুসলিম সম্প্রদায়  আলবেনীয় সুন্নি মুসলিম   তথ্যসূত্র   বিষয়শ্রেণী:২০১১-এ মৃত্যু বিষয়শ্রেণী:১৯৩০-এ জন্ম
জুমিরাহ মসজিদ () সংযুক্ত আরব আমিরাতের দুবাই আমিরাতের দুবাইে অবস্থিত একটি মসজিদ।  ১৯৭৬ সালে নির্মাণকাজ শুরু হয়। মসজিদটি  সিরিয়া ও মিশর থেকে উদ্ভূত চিরাচরিত ফাতিমিড রীতিতে নির্মিত। ১৯৭৯ সালে উন্মক্ত করে দেওয়া হয়। শেখ মোহাম্মদ সাংস্কৃতিক বিচারবিশ্লেষণ কেন্দ্রের (এসএমসিসিইউ)দরজা খুলুন মন  খুলুন  প্রকল্পের অধীনে মসজিদটি পরিদর্শনের জন্য উন্মক্ত করে দেওয়া হয়। জুমাইরাহ কেন্দ্রীয় মসজিদ দুবাইয়ের বর্তমান শাসক এইচএইচ শেখ মোহাম্মদ বিন রশিদ আল মকতুমের পিতা প্রাক্তন শাসক প্রয়াত শেখ রশিদ বিন সায়েদ আল মাকতুমের পক্ষ থেকে উপহার দেওয়া হয়। এটিকে দুবাইয়ের সর্বাধিক ছবি তোলা মসজিদ বলা হয়ে থাকে। অমুসলিমদের জন্য সম্মিলিত ভ্রমণের সুযোগ আছে।   আরও দেখুন   সংযুক্ত আরব আমিরাতে ইসলাম  সংযুক্ত আরব আমিরাতের মসজিদের তালিকা   তথ্যসূত্র    বহিঃসংযোগ   ইসলামে মসজিদের শহর    জুমিরাহ মসজিদ   জুমিরাহ মসজিদ প্রবন্ধ, নিবন্ধ, চিত্র, দ্রষ্টব্য   জুমিরাহ মসজিদ দুবাইয়ের প্রাতিষ্ঠানিক ওয়েবসাইট   শেখ মোহাম্মদ সাংস্কৃতিক বিচারবিশ্লেষণ কেন্দ্র (এসএমসিসিইউ)  বিষয়শ্রেণী:গম্বুজসহ ধর্মীয় ভবন ও স্থাপনা বিষয়শ্রেণী:দুবাইয়ের মসজিদ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:সংযুক্ত আরব আমিরাতের মসজিদ বিষয়শ্রেণী:দুবাই স্থাপত্য বিষয়শ্রেণী:গম্বুজসহ মসজিদ
মিনিয়াপোলিস–সেন্ট পল আন্তর্জাতিক বিমানবন্দর , যা সাধারণভাবে ওল্ড-চেম্বারলেইন ফিল্ড নামেও পরিচিত, একটি সরকারিভাবে ব্যবহার যৌথ বেসামরিক-সামরিক আন্তর্জাতিক বিমানবন্দর। এটি মার্কিন যুক্তরাষ্ট্রের মিনেসোটার ফোর্ট স্নেলিং অসংগঠিত অঞ্চলে অবস্থিত। কেন্দ্রীয়ভাবে ডাউনটাউন মিনিয়াপোলিস ও ডাউনটাউন সেন্ট পল উভয়ের ১০ মাইল (১৬ কিলোমিটার) মধ্যে মাঝামাঝি স্থানে অবস্থিত, এমএসপি হল উচ্চ মধ্যপশ্চিমের ব্যস্ততম বিমানবন্দর।  একটি যৌথ বেসামরিক-সামরিক বিমানবন্দর, এমএসপি হল মিনিয়াপোলিস–সেন্ট পল আন্তর্জাতিক বিমানবন্দর জয়েন্ট এয়ার রিজার্ভ স্টেশন আবাস্থল, যা এয়ার ফোর্স রিজার্ভ কমান্ড ও এয়ার ন্যাশনাল গার্ড উভয়ের উড়ান কার্যক্রমকে সমর্থন করে। বিমানবন্দরটি ফোর্ট স্নেলিং অসংগঠিত অঞ্চলে অবস্থিত। বিমানবন্দরের ছোট অংশগুলি মিনিয়াপোলিস ও রিচফিল্ডের শহর সীমানার সঙ্গে সীমাবদ্ধ। যাইহোক, মিনেসোটা রাজ্য আইনের অধীনে, বিমানবন্দর দ্বারা আচ্ছাদিত জমির পার্সেল কোনো শহর বা বিদ্যালয় জেলার অংশ নয়। এমএসপি ২,৯৩০ একর (১,১৮৬ হেক্টর) জমি জুড়ে অবস্থান করে।, effective December 30, 2021. বিমানবন্দরটি যমজ শহরের অর্থনীতির জন্য বছরে আনুমানিক $১৫.৯ বিলিয়ন আয় করে এবং ৮৭,০০০ জন কর্মীকে সহায়তা করে।  এমএসপি হল ডেল্টা এয়ার লাইন্সের একটি প্রধান কেন্দ্র। এটি মিনেসোটা-ভিত্তিক সান কান্ট্রি এয়ারলাইন্সের হোম বিমানবন্দর হিসেবেও কাজ করে। ডেল্টা এয়ার লাইন্স এবং এর আঞ্চলিক সহযোগীরা বিমানবন্দরের যাত্রী পরিবহনের প্রায় ৭০% জন্য দায়ী। বিমানবন্দরটি মেট্রোপলিটন এয়ারপোর্ট কমিশন দ্বারা পরিচালিত হয়, যেটি এই অঞ্চলের ছয়টি ছোট বিমানবন্দরের কার্যক্রম পরিচালনা করে।  তথ্যসূত্র  বহিঃসংযোগ     বিষয়শ্রেণী:মিনিয়াপলিস–সেন্ট পল আন্তর্জাতিক বিমানবন্দর বিষয়শ্রেণী:মিনেসোটার বিমানবন্দর বিষয়শ্রেণী:হেনেপিন কাউন্টির পরিবহন ভবন ও স্থাপনা, মিনেসোটা বিষয়শ্রেণী:১৯২০-এ মিনেসোটায় প্রতিষ্ঠিত বিষয়শ্রেণী:১৯২০-এ প্রতিষ্ঠিত বিমানবন্দর
কোনো বৃত্তের বক্ররেখার যেকোনো দুটি বিন্দু কে কোনো সরলরেখা দ্বারা যুক্ত করা হলে যে রেখাংশ টি পাওয়া যায় তাকে জ্যা বলা হয়। right|thumb|130px|লাল রঙের রেখাটিই 'জ্যা'   বৃত্তের জ্যা   বৃত্তের জ্যা-এর নিন্মোক্ত বৈশিষ্ট্য রয়েছে‌‌‌--  ১. সমান সমান জ্যা কেন্দ্র থেকে সমান দূরবর্তী।  ২. সকল জ্যা-এর লম্বদ্বিখন্ডক কেন্দ্রগামী।  ৩.বৃত্তের পরিধির দুটি বিন্দুকে যোগ করে সরলরেখা আকলে একটি জ্যা উৎপন্ন হয়।  বিষয়শ্রেণী:বৃত্ত বিষয়শ্রেণী:বক্ররেখা বিষয়শ্রেণী:জ্যামিতি
সাধন দত্ত () (২৯ মে ১৯২১ - ২ জানুয়ারি ২০০৮) ছিলেন বিশিষ্ট বাঙালি শিল্পোদ্যোগী ও ডেভেলপমেন্ট কনসালটেন্ট শিল্পগোষ্ঠীর প্রতিষ্ঠাতা চেয়ারম্যান। তিনি ভারতের ইঞ্জিনিয়ারিং ও প্রযুক্তি ক্ষেত্রের বিকাশে অগ্রণী ভূমিকা পালন করেন এবং ভারতের ইঞ্জিনিয়ারিং শিল্পের অগ্রগতির নিদর্শন বিশ্বের বিভিন্ন প্রান্তে কুলজিয়ান গোষ্ঠীর মাধ্যমে প্রতিষ্ঠা করেন।   জীবন ও ক্যারিয়ার  সাধন দত্তের জন্ম ১৯২১ খ্রিস্টাব্দের ২৯ শে মে। গুয়াহাটিতে স্কুল শিক্ষা শেষ করে বেনারস হিন্দু বিশ্ববিদ্যালয় থেকে ইঞ্জিনিয়ারিং-এ স্নাতক হন।http://www.itbhuglobal.org/chronicle/archives/2008/01/tribute_to_m_n_dastur_and_sadh.php ১৯৫০ খ্রিস্টাব্দে তিনি ফিলাডেলফিয়ার কুলজিয়ান কর্পোরেশনের ম্যানেজার পদে যোগ দেন। গত বিংশ শতকের সাতের দশকে তিনি ওই সংস্থার মালিকানা ও পরিচালনার দায়িত্ব নেন। পরে তিনি ভারতে প্রথম বেসরকারী ক্ষেত্রে পরামর্শদাতা সংস্থা তথা কনসালটেন্সি ফার্ম কুলজিয়ান কর্পোরেশনের (ইন্ডিয়া) গঠন করেন। ১৯৭৯ খ্রিস্টাব্দে এটি "ডেভেলপমেন্ট কনসালটেন্ট" হিসাবে আত্মপ্রকাশ করে।  বর্তমানে ডেভেলপমেন্ট কনসালটেন্ট-কুলজিয়ান গোষ্ঠী চোদ্দটি অধীনস্থ সংস্থার মাধ্যমে তথ্য প্রযুক্তি, তথ্যপ্রযুক্তি সংক্রান্ত বিভিন্ন ক্ষেত্রে, আবাসন ক্ষেত্রের উন্নয়নে, বিদ্যুৎ কেন্দ্র সমূহের ছাই নিষ্পত্তির পদ্ধতিতে, ওষুধ শিল্পে ও স্বাস্থ্য পরিচর্যায় নিয়োজিত আছে। বিহারের বর্তমানের ঝাড়খণ্ডের বোকারোতে দামোদর ভ্যালি করপোরেশনের বিদ্যুৎ প্রকল্পের ইঞ্জিনিয়ারিং পরিকল্পনার রূপায়ণ তিনি করেন। তিনি পশ্চিমবঙ্গের ব্যান্ডেল তাপবিদ্যুৎ কেন্দ্রের প্রকল্পেরও অন্যতম রূপকার। গোটা দেশের তাপবিদ্যুৎ ও পরমাণু বিদ্যুৎ কেন্দ্রের নির্মাণে অগ্রগণ্য ভূমিকা ছিল। কলকাতার জন্য প্রথম মেট্রো রেলের একটি পরিকল্পনা তৈরি করে কেন্দ্রীয় সরকারের কাছে জমা দিয়েছিলেন। "Samsad Bangali Charitabhidhan Vol.II in Bengali edited by Anjali Bose, published by Sahitya Samsad, Kolkata, India,January, 2019 edition Page 426   সম্মান এবং পুরস্কার  সাধন দত্ত কর্মজীবনে বহু পুরস্কারে সম্মানিত হয়েছিলেন। তিনি এশিয়াটিক সোসাইটির স্বর্ণপদক এবং নিউইয়র্ক চেম্বার অফ কমার্স থেকে 'ম্যান অফ দ্য ইয়ার' পুরস্কার পেয়েছিলেন।   তথ্যসূত্র   বিষয়শ্রেণী:২০০৮-এ মৃত্যু বিষয়শ্রেণী:১৯২১-এ জন্ম বিষয়শ্রেণী:বাঙালি ব্যক্তি বিষয়শ্রেণী:পশ্চিমবঙ্গের প্রকৌশলী বিষয়শ্রেণী:বাঙালি হিন্দু বিষয়শ্রেণী:২০শ শতাব্দীর বাঙালি বিষয়শ্রেণী:ভারতীয় সমাজকর্মী বিষয়শ্রেণী:২০শ শতাব্দীর ভারতীয় প্রকৌশলী বিষয়শ্রেণী:কলকাতার ব্যবসায়ী